Tervetuloa Jerusalem studioon.
Maan poliittinen järjestelmä määritteli koronakriisin tarpeeksi vakavaksi, -
jotta hätätilahallituksen perustaminen saatiin oikeutetuksi.
Aiemmin tällä viikolla alettiin lievittää taloudellisia -
ja sosiaalisia rajoitteita. Osoittautuvatko toimet hätäisiksi?
Tullaanko päätös perumaan? Aiheesta tänään keskustelemassa -
poliisin päämajasta ylitarkastaja ja tiedottaja Mickey Rosenfeld.
Keski-Israelista tohtori Neta Soffer Tsur -
joka on mikrobiologi Tel Avivin yliopistossa -
sekä Mi-daat -järjestön tiedottaja.
- Hei. - Mukava saada sinut mukaan.
Studiossa TV7-analyytikkomme Amir Oren.
Mukava kun olet täällä.
Kysyn teiltä ensin herra Oren.
Nykytilanne ei tarjoa meille tarpeeksi tietoa.
Kaikki puhuvat siitä ettei tietoa yleistilanteesta ole tarpeeksi.
Onko liian hätäistä siirtyä eteenpäin?
Vai voidaanko nyt hakea tasapainoa terveen talouden ja kansan välille?
Onko tämä kaikki niin epätasapainossa, -
että valtion täytyy nyt toimia asiassa näin?
- Tämä on niitä harvoja tapauksia johon tuttu klisee -
"aika kertoo" sopii hyvin.
Israelin väkiluku on tällä hetkellä noin 9 miljoonaa.
Alle 250 000 heistä -
on testattu tai koronaepäilyksen alla.
Alle 15 000 heistä -
on saanut tartunnan.
Heistä puolestaan alle 200 -
on menehtynyt tautiin.
Yksi kymmenesosa kansan yhdestä prosentista -
on joutunut koronan tartuttamaksi.
Hallitus on viimeisen kahden kuukauden aikana -
rajoittanut kansalaisten liikkumista.
Koimme välillä täydellisen maan sulun.
Tämä oli reilu viikko sitten Pääsiäisen aikaan.
Mutta koska taloudelliset paineet kasautuvat päätti hallitus -
sallia yhä useamman liiketoimen ja työntekijän aloittaa työt jälleen.
Etenkin nuoret ihmiset näyttävät ottavan tartuntataudin kevyemmin.
Tämä on tavallaan riskienhallintaa.
Päätös lievennyksistä on myös peruttavissa.
Meillä on edessä juhlia ja juhlapäiviä -
Kuten muistopäiviä, joiden aikana rajoitukset astuvat voimaan.
Näiden kohdalla toimitaan luultavasti mutu-tuntumalla.
- Tri Soffer Tsur, kysyisin teiltä kerääntyvästä tiedosta, -
jota terveysministeriö julkaisee aamukahdeksalta päivittäin.
Ne kertovat uudet todennetut tartunnat -
sekä kuolleiden ja parantuneiden määrät.
Joka tapauksessa, näyttää siltä että luvut tulevat aina viiveellä, -
ja se estää päivittäin tehtävien testien määrän säätämistä.
Se rajoittaa kykyä ymmärtää viruksen käyttäytymistä.
Olemmeko nyt vaiheessa jossa tartuntamäärät vähenevät, -
vai rajoittuuko tartuntamäärien ymmärtäminen testimäärien mukaan?
Tämä herättää kysymyksen, -
ovatko hallitus ja terveysviranomaiset -
kykeneväisiä ymmärtämään -
mikä tilanne kentällä on ja toimimaan sen mukaisesti?
- Noin 10 000 ihmistä testataan päivittäin.
Näemme että tartuntamäärät ovat vähenemässä.
Uskomme että väheneminen on todellista.
Voimme luottaa tilastoihin vakavasti sairaiden kohdalla.
Ne osaltaan antavat kuvan tartunnan saaneiden määrästä -
jotka saivat koronan 2-3 viikkoa sitten.
Vie aikaa ennen kuin viruksen -
aikaansaamat oireet alkavat.
Näemme että vakavasti sairastuneiden määrä -
on nyt pienempi kuin 1-2 viikkoa sitten.
Joten määrän väheneminen on luultavasti todellista.
Meidän täytyy vain odottaa mitä tapahtuu seuraavaksi.
- Eli tällä hetkellä fokus on kriittisesti sairaiden määrässä -
eikä kaikissa tartunnan saaneissa.
Eikä kuolleiden määrässä, mikä on hyvin alhainen luku.
Kuolleisuus Israelissa on 4. alhaisin OECD-maista.
Tämä on suhteellisen positiivinen luku -
vaikkakin jokainen ihmishengen menetys on valitettavaa.
Kun puhutaan talouden uudelleen käynnistämisestä -
ja rajoitteiden lievittämisestä, -
eikö samalla tulisi ajatella myös kansan terveyttä yleisesti?
Eikä välttämättä keskityttäisi ainoastaan kriittisessä tilassa oleviin.
- Jos pidämme yllä etäisyysvälit toisiimme -
ja pidämme kiinni ohjeista, -
niin saamme tämän hallintaamme.
Emme menetä kontrollia silloin nopeasti.
Mutta jos ihmiset alkavat sekoilla ja tapaavat toisiaan, -
niin silloin on vaarana että uusi korona-aalto iskee jälleen.
Silloin täytyy ottaa rajoitukset takaisin.
- Seuraava kysymys tulee teille, ylitarkastaja Rosenfeld.
Puhutaan ensivasteyksiköiden toiminnasta, -
joihin poliisikin kuuluu.
Ne panevat toimeen hallituksen vaatimukset -
sosiaalisine etäisyyksineen ja eristämisessä, -
jonka olisimme voineet Pääsiäisenä kokea.
Olen huomannut päivittäisellä työmatkallani tänne studiolle, -
että poliisi oli hyvin tarkka -
siitä että se noudattaa saatuja ohjeitaan.
Kuitenkin tietyissä olosuhteissa, -
etenkin Mea Shearimin alueen ultraortodoksien keskuudessa -
esiintyi lähes joka ilta jotain hässäkkää.
Siellä oli kaikenlaisia mellakoita.
Muutama poliisi myös loukkaantui niissä.
Voitteko kertoa miten määräyksiin sopeutumattomien yhteisöjen -
kanssa toimitaan?
- Ensinnäkin hallituksen päätökset olivat aivan oleelliset.
Ne oli annettu Israelin poliisille, joka välittömästi pani ne toimeen.
Kirjaimellisesti tuntien sisällä.
Tuntien kuluessa kaduilla oli jo poliiseja -
jotka asettivat tiesulkuja ja sulkivat alueita päätösten mukaisesti.
Päätökset ovat elintärkeitä koronan leviämisen estämisen kannalta.
Kuitenkin meidän täytyi toimia tiettyjen yhteisöjen -
kuten Mea Shearimin ultraortodoksien kanssa, -
sekä Bnei Brakin yhteisö Tel Avivin lähellä.
Tällä hetkellä olemme tekemisissä tartuntamäärien kanssa -
jotka ovat lisääntymässä Israelin arabiyhteisöissä.
Etenkin Mea Shearimin alue Jerusalemissa on ollut ongelmallinen.
Pieni ryhmä ultraortodokseja kieltäytyy noudattamasta sääntöjä ja ohjeita.
Poliisimme menevät alueelle asettaen henkensä vaaraan.
He noutivat yhden tartunnan saaneen sieltä pois.
Hän vaaransi muun yhteisön.
Yhdessä rakennuksessa voi asua 5-15 perhettä.
Jokaisessa perheessä on 6-10 tai enemmänkin lapsia.
Yksi kortteli voi käsittää jopa 600 ihmistä.
Meidän täytyy estää koronan leviäminen. Siksi yksikkömme -
työskentelee yhteisöissä jalkautuneena sekä alueita sulkien.
Hallitusten päätösten pohjalta.
- Kun puhutaan väestön sopeutumisesta, -
miten he suhtautuvat kun näkevät poliisin kaduilla ja tiesuluilla?
Poliisi kulkee myös ovelta ovelle tehden karanteenitarkastuksia.
Omaasi ja kenttäyksiköiden kokemukseen pohjautuen, -
sopeutuuko väestö hallituksen asettamiin määräyksiin?
Ehdottomasti. Kansa on erinomaisen hyvin sitoutunut niihin ja yhteistyöhön.
Varmistamme että informaatio kulkee kansalle, että kansa käyttää maskeja.
Varmistamme ettei kukaan poistu yli 500 metrin päähän kodistaan.
Ja että ulos lähdetään vain välttämättömistä syistä -
kuten ruoan tai sellaisten lääkkeiden hakuun, jotka ovat tärkeitä.
Useat yhteisöt ovat pysyneet positiivisina ja vahvoina.
Tämä suunta jatkuu niissä varmasti -
kun jatkamme vaiheittaista etenemistä Viimeisen 48 tunnin aikana -
liikkumista on helpotettu. Ihmiset ovat voineet poistua tietyiltä alueilta.
Asioita tapahtuu paljon, joten selkeä ohjenuora on hyvin tärkeä.
Sen on oltava hyvin hienovarainen, jotta yhteistyö poliisin kanssa toimii.
On myös hyvin tärkeää varmistaa poliisien turvallisuus.
He käyttävät hanskoja ja maskeja, tarvittaessa koko suojavarustusta.
Jotta poliisi ja väestö pysyisi turvassa.
- Kuten myös koko ensivastehenkilöstö.
On raportoitu noin 20 prosentin päivittäisestä tartuntojen kasvusta -
tiettyjen yhteisöjen keskuudessa.
Kuten Galilean seudun arabiyhteisössä.
Sillä on samanlainen sosiaalinen rakenne, -
kuin ultraortodoksien yhteisöillä.
Perheet asuvat hyvin tiiviisti.
Ja nyt muslimien ramadan-kuu on juuri alkanut.
He kokevat että uskonnollisten velvoitteiden vuoksi tulee kokoontua.
Kykeneekö Israelin hallitus -
läpäisemään heidän sosiaalisen rakenteensa niin, -
että noissa yhteisöissä ymmärrettäisiin tilanteen vakavuus?
Kukaan ei elä ikuisesti, ei edes tässä raamatullisessa maassa.
Elinajanodote Israelissa on yksi maailman korkeimmista, 83 vuotta.
Melkein 85 naisille ja 81 miehille.
Se mikä tässä pandemiassa on ainutlaatuista, -
on se että jokaisen käyttäytymisellä on välittömät seurauksensa.
Kyse ei ole siitä että olisi vuosia tupakoinut ja myöhemmin syöpä iskee
Nyt jos menet ulos -
ja saat tartunnan, palaat kotiin ja tartutat perheesi, -
on sillä välittömät seurauksensa.
Useimmat israelilaiset ymmärsivät nopeasti että pitää toimia oikein.
Heidän itsensä ja rakkaidensa takia.
Sinä viittaat yhteisöihin, joiden mielipidejohtajat eivät ole -
kertoneet seuraajilleen kuinka toimia.
Ne ovat tehneet niin vasta jälkikäteen. Olemme nähneet -
uskonnollisten johtajien ja kyläpäälliköiden toimivan niin.
Edistystä on tapahtunut. Mainitsit myös arabiyhteisöt.
Monet noiden yhteisöjen asukkaista on terveysalan työntekijöitä.
Osa on saattanut saada tartunnan sairaaloissa työskennellessään.
Mutta nyt tilanne näyttäisi olevan hallinnassa.
Ainakin paremmin kuin aiemmin.
- Tri Soffer Tsur, mikä on tämän hetken ymmärtämyksenne -
mitä koronaan tulee?
Sekä mitä kerääntyvään tiedon määrään tulee tutkimuksen kannalta.
Miten toimia oireiden kanssa tai rokotteen kehittämisessä.
Onko lääketieteellinen yhteisö tietoinen -
kaikesta siitä tiedosta mitä maailmalta kerääntyy?
Useat tutkijat tutkivat parhaillaan useita eri lääkkeitä -
sekä rokotteita ensimmäisellä, toisella tai jopa kolmannella tasolla jo.
Silti mitään suurta ja lupaavaa ei ole vielä tapahtunut.
Vie yleensä vuosia kehittää rokote tartuntatautia varten.
Etenkin virusperäisille taudeille, niitä vastaan ei ole antibiootteja.
Mutta koska monet erilaiset ryhmittymät -
ovat laittaneet kaiken muun sivuun ja keskittyneet koronan hoitoon, -
voi olla että rokote valmistuu tavallista nopeammin.
Tällä hetkellä ainoa mitä voimme tehdä on välttyä sairastumasta.
Voimme voittaa aikaa ja tutkia tautia enemmän.
Se on ainoa asia mitä voimme tehdä juuri nyt.
Lääkärit ja hoitajat ovat nyt -
asemassa, jossa he voivat hankkia tietoa kuinka hoitaa potilaita.
He oppivat esimerkiksi että jos he kääntävät potilaan vatsalleen -
muun asennon sijasta, saavat he parempia tuloksia näin.
Tällaisia asioita opitaan vain ajan myötä, -
vain tartuntapotilasta tutkien.
- Keskittyminen on nyt siis ajan voittamisessa.
Fokus on sama kuin 2-3 viikkoa sitten.
Onko jokin kehittynyt noista päivistä?
- Tieteellisesti sanottuna, kaksi viikkoa ei ole mitään.
Kun suoritin tohtorintutkinnon, minun tutkimustyössäni kesti viisi vuotta.
Ja se oli hyvin pieni tutkimus. Tällaiset vievät aikaa.
Ehkä se tapahtuu nyt nopeasti, mutta kaksi viikkoa ei ole vielä mitään.
Me tarvitsemme kuukausia, vuosia, kehittääksemme hoitokeinoja.
- Toivottavasti siihen ei mene viittä vuotta, ettei kansa suutahda.
Etäisyydet toisiin ihmisiin ja ettei kykene tapaamaan vanhempiaan -
on kova pala purtavaksi.
Ylitarkastaja Rosenfeld, ymmärrämme tilanteen vakavuuden.
Ihmiset kaikkialla maailmassa -
ovat ymmärtäneet melko hyvin rajoitustoimia.
Mikäli tilanne Israelissa pahenee, -
ohjataanko poliisi jälleen suorittamaan sulkuja?
Toivottavasti siihen ei mennä.
Mutta jos uusi korona-aalto tulee, -
onko poliisin valmius riittävällä tasolla?
- Israelin poliisi on varautunut kaikkiin mahdollisiin tilanteisiin.
Kaikilla eri tasoilla ja maan kaikissa yhteisöissä.
Voimme sijoittaa yksikköjä ja toimia ensivasteyksikköinä, -
kommunikoida ja koordinoida Magen David -sairaankuljetuksen kanssa.
Tiedämme kuinka toimia yhdessä.
Tietysti riippuu siitä miten ja kuinka suurena -
seuraava mahdollinen korona-aalto tulee.
Pitää ymmärtää missä nyt mennään, kahden koronakuukauden jälkeen.
Meidän pitää katsoa viikkoja eteenpäin ja ymmärtää -
eri yhteisöjen herkkäluonteisia tilanteita mm. arabiyhteisöissä.
Koronaa ei todellakaan ole vielä voitettu ja ramadan on alullaan.
Varmistamme että ihmiset kokoontuvat minimimäärissä.
Ja pitävät kahden metrin etäisyyden toisiinsa.
Kansalaisten, poliisin ja viranomaisten käyttäytyminen -
riippuu tietysti hallituksen antamista päätöksistä jotka pannaan toimeen.
Tämä on jatkuvaluonteinen tilanne, ja tiedämme miten toimia.
Teemme paitsi pitkän myös lyhyen aikavälin suunnittelua.
- Mainitsit yhteistyön ensihoitoviranomaisten -
eli Magen David Adomin ja poliisin välillä.
Tämän yhteistyön luonne on hyvin ominaista Israelille, -
koska täällä on tapahtunut paljon terroritekoja vuosien aikana.
Terveysministeriö on kuitenkin uusi tekijä tässä tarinassa.
Missä määrin poliisi ja muut viranomaiset ovat -
yhteistyössä sen kanssa?
Terveysministeriöllä ei ole juurikaan kokemusta kriisienhallinnasta.
- Voin kertoa omasta kokemuksestani, -
että ensimmäisestä päivästä alkaen kaksi viranomaistamme -
ja kaksi heidän edustajaansa suorittivat yhteispartiointia.
He vierailivat tartunnan saaneiden luona, -
ja työskentelivät yhteistyössä. He käyttivät yhdessä poliisin tietokantaa,
jossa oli sairastuneiden osoitteet sekä tiedot kotimaahan palanneista.
Heidät saatiin eristyksiin. Heti alusta alkaen työskentelimme hyvin yhdessä.
Heti kun hallitus tekee kenttää koskevia päätöksiä -
jotka terveysministeriö panee toimeen, laittaa poliisi ne käytäntöön.
Jopa tuntien sisällä. Hallitus on tehnyt päätöksen iltayhdeksältä, -
ja heti aamuseitsemältä Bnei Brakin kaupunki oli jo suljettu.
Sinne asetettiin yli 40 tiesulkua.
Olemme hyvin kykeneviä toteuttamaan hallituksen päätöksiä.
Hallituksen kaikkien ministeriöiden päätöksiä.
- Herra Oren, miten te tarkastelisitte -
Jerusalemin tilannetta?
Pääministeri Benjamin Netanjahu ja parlamentin puhemies Benny Gantz
pääsivät sopimukseen hallituksesta.
Se tulee toimimaan hyvin erilailla kuin mitä tähän asti on totuttu.
Se toimii kriisin keskellä.
Miten näet hallituksen toimivan tämän keskellä?
- Hallitus on valmistautunut huonoim- paan mahdolliseen tilanteeseen -
koko maassa ja etenkin Jerusalemissa.
Onneksi näin ei kuitenkaan käynyt, vaikka voi vielä käydä.
Hallitus totesi ylivalmistautumisen alivalmistautumista paremmaksi.
Valmistautuminen sisälsi IDF:n divisioonan päämajan lähettämisen -
Bnei Brakin kaupunkiin.
Nyt IDF:n prikaatinkenraali toimii pormestarin apulaisena -
täällä Jerusalemissa.
He koordinoivat asuinalueilla tehtävää avustustyötä.
Sotavoimat tukevat myös poliisia.
Ultraortodoksi- ja arabiyhteisöt -
eivät ole olleet kovin vastaanottavaisia mitä univormupukuisiin tulee.
Olivat nämä sitten poliiseja tai sotilaita.
Mutta tällä kertaa kaikki ovat ymmärtäneet tilanteen kriittisyyden.
Vastaanotto yhteisöissä on ollut paljon parempi -
kuin koskaan aiemmin.
Poliisi on rakentanut erittäin tehokkaan tiedotuskampanjan.
Ylitarkastaja Rosenfeld on mukana siinä.
Moni hänen kaltaisensa, jolla on samanarvoinen titteli -
kuten ylitarkastajalla, on laitettu edustamaan poliisia tv:ssä.
He ovat suhteellisen nuoria. Toisin kuin isot kenraalit, jotka eivät -
välttämättä ole yhtä sujuvasanaisia.
Nuorempi väestönosa ei välttämättä vastaanottaisi heidän viestiään.
Poliisin kampanja on ollut hyvin tehokas.
Valitettavasti kansallinen johto heikensi sitä.
Hallinto ei itse aina toimi niin kuin se pyytää kansaa toimimaan.
- Puhut siitä kun pääministeri ja presidentti rikkoivat etäisyysväliä.
- Ja terveysministeri myös.
- Hän sai myös koronatartunnan.
Aikamme on nyt lopuillaan.
Tri Soffer Tsur, -
loppulause vielä teiltä. Miten koet tulevan, voimmeko olla optimistisia?
Vai onko se liian aikaista?
- Voimme olla varovaisen optimistisia.
Pitäydytään kuitenkin rajoituksissa ja pysytään kotona.
Älkää tavatko iäkkäämpiä ja omaisianne.
Jos rakastatte heitä niin ette halua tartuttaa heitä.
Pitäytykää ohjesäännöissä niin tulemme pärjäämään.
- Mickey.
- Voin kertoa omaan kenttä- kokemukseeni pohjautuen, -
26 vuotta terrorismin vastaisessa toiminnassa, -
puhun koko Israelin poliisivoimien puolesta.
Teemme kaiken voitavamme kentällä.
Keskustelemme yhteisöjen johtajien kanssa jotta saamme viestin perille.
Uskon että kansalaisten kanssa tehdyn yhteistyön ansiosta -
olemme estäneet monia saamasta koronatartunnan.
- Herra Oren.
- Lääkärit, hoitajat ja poliisit, -
sotilaat ja monet muut ovat tehneet loistavaa työtä.
Meillä on nyt välirauha koronan vastaisessa sodassa.
- Tässä kaikki tällä erää.
Kiitoksia vieraillemme mukanaolosta.
Kiitos myös katsojillemme. Nähdään ensi kerralla.
Suomennos: Markus Nurmesniemi